Kapten (jalgpall)

Jalgpallimeeskonna kapten on meeskonna liige, kes on valitud meeskonna juhiks väljakul: enamasti on selleks üks vanemaid või suuremate kogemustega mängija meeskonnas või mängija, kes suudab tugevalt mängu mõjutada. Meeskonna kaptenit saab tavaliselt tuvastada selle järgi, et ta kannab mängu ajal kaptenipaela. Kui kapten välja vahetatakse, annab ta oma kaptenipaela üle mängus olevale mängijale, kes kannab kapteni kohustusi mängu lõpuni.

Kohustused
Ainuke ametlik kapteni kohustus, mis on määratletud mängureeglitega, on osaleda mündi viskamisel enne mängu avalööki (poolte valimise peale) ja enne penaltiseeriat. Vastupidi väidetele, mida mõnikord esitatakse, ei ole reeglit, mis annaks kaptenile eriõiguse vaielda kohtuniku tehtud otsusega. Ent kohtunikud mõnikord räägivad kapteniga tema meeskonna üldisest käitumisest.

Kui toimub mängujärgne autasustamise tseremoonia (pärast võistlusturniiri finaali), siis tavaliselt kapten juhib oma meeskonna medaleid vastu võtma. Iga karika, mille meeskond võidab, võtab vastu kapten, kes on ka esimene, kes selle üles tõstab.

Kapten on tavaliselt see, kes viib meeskonna õigele kursile: kui moraal on madal, siis on kapten see, kes tegeleb sellega, et oma meeskonna vaimu tõsta.

Kapten võib mõne kindla mängu jaoks koos peatreeneriga otsustada algrivistuse. Noorte- või amatöörjalgpallis võtab kapten tihti ülesanded, mis oleks kõrgemal tasemel määratud peatreenerile.

Klubi
Klubi kapten määratakse tavaliselt hooajaks. Kui ta mängus ei osale, siis on asekapten see, kes määratakse tema ülesandeid täitma.

Mängu kapten on esimene mängija, kes tõstab karika, kui meeskond peaks selle võitma, isegi kui ta pole klubi kapten. Hea näide sellest oli 1999. aasta UEFA Meistrite Liiga finaal, kus mängu kapten Peter Schmeichel tõstis karika, kuna klubi kapten Roy Keane oli võistluskeelu all. 2012. aasta UEFA Meistrite Liiga finaalis tõstis mängu kapten (kes oli klubi asekapten) Frank Lampard karika üles koos klubi kapteni John Terryga (kes oli võistluskeelu all, kui sai loa UEFA poolt).

Klubi võib määrata kaks erinevat rolli: klubi kapten, kes esindab mängijaid suhtekorraldaja rollis, ja korrespondent väljakul. Manchester United on omanud mõlemat tüüpi kapteneid; Roy Keane oli klubi kapten väljakul ja väljaspool väljakut aastatel 1997–2005, kuna ta oli regulaarselt algrivistuses, kuid tema mantlipärija Gary Neville, kes oli nominaalselt klubi kapten alates aastast 2005–2010 alustas algrivistuses väga vähe, kuna ta oli tihti vigastatud ning tema eemalolekul valiti teised mängijad (Rio Ferdinand või asekapten Ryan Giggs), kes juhiks meeskonda väljakul, nagu näiteks 2008. aasta (Ferdinand oli kapten kuna ta oli algrivistuses, ning Giggs kes vahetusest sisse) ja 2009. aasta UEFA Meistrite Liiga finaalides, vastavalt.

Asekapten on mängija, kes võtab üle kapteni kohustused kui klubi kapten ei ole algrivistuses või kui ta on mängu käigus välja vahetatud või välja saadetud. Asekapten on tihti määratud uueks klubi kapteniks kui eelmine peaks sellest kohast lahkuma, nagu näiteks Iker Casillas kes võttis Raúl Gonzálezelt kapteni koha üle Real Madridis ja Philipp Lahm võttis Mark van Bommeli koha Müncheni Bayernis. Casillas ja Lahm olid kaptenid oma rahvuskoondistes, vastavalt Hispaania ja Saksamaa, kui nad said samad rollid ka oma klubides. Kaptenitena on nad mänginud üksteise vastu 2010 MM poolfinaalis ja 2012 UEFA Meistrite Liiga poolfinaalis.

Hea suhe peatreeneri ning kapteni vahel on väga oluline. Samuti on oluline, et kaptenil oleks hea suhe ka klubi poolehoidjatega. Klubi kapteni olulised omadused sisaldavad veel otsusvõimet ja vastupidavust, saama kõikidega hästi läbi, ning olema intelligentne, taktikaliselt mõtlev mängija. Klubi kaptenid saavad võta ka kindlaid kohustusi kui mängiv töötaja, nagu näiteks korraldada moraali tõstvaid üritusi ja vaadata noorte mängijate üle.

2000-ndatel on Arsenal FC müünud mängijaid, kes on olnud klubist lahkumise ajal kaptenid, need olid Patrick Vieira, Thierry Henry ja Cesc Fàbregas. Praegune kapten Robin van Persie võidakse samuti müüa, kuna ta ei kirjutanud 2012. aastal lepingupikendusele alla, mis tähendab, et tema leping lõpeb pärast 2012-13 hooaega.

Hooaegadel 2006/07 ja 2007/08 sisaldas Chelsea FC meeskond nelja mängijat, kes olid siis kaptenid oma riigi rahvuskoondises; John Terry (Inglismaa), Michael Ballack (Saksamaa), Didier Drogba (Elevandiluurannik) ja Andriy Shevchenko (Ukraina).

Rahvuskoondis
1986. aasta MM-il, kui Bryan Robson oli vigastatud ja asekapten Ray Wilkins sai punase kaardi tõttu kahemängulise võistluskeelu, sai Peter Shiltonist Inglismaa kipper ülejäänud turniiriks.

2010. aasta MM-i ajal Lõuna-Aafrikas oli Saksamaa meeskonnal kolm kaptenit. Michael Ballack oli juhtinud rahvuskoondist alates 2004. aastast, kaasaarvatud edukal 2010. aasta MM-i valikturniiril, aga ta ei saanud kaasa teha finaalturniiril, kuna ta sai just enne seda vigastada. Philipp Lahm määrati kapteniks Lõuna-Aafrikas, aga kuna ta jäi haigeks, siis ei saanud ta Saksamaa viimasest mängust osa võtta, Bastian Schweinsteiger oli kipper selleks mänguks, mis oli kolmanda koha mäng. Lahm ütles hilisemas intervjuus, et ta ei loobuks kapteni kohast kui Ballack tagasi oleks, tekitades vaidluse, nii et meeskonna peatreener Oliver Bierhoff selgitas olukorda, öeldes: "Philipp Lahm on MM-il kapten ja Michael Ballack on ikka kapten."  Lõpuks Lahm jäigi kapteniks, kuna Ballack ei saanud enam kutset koondisse.

Vaata ka
 Kapten (sport)

Viited

Jalgpallireeglid